மிக மிகப் பழைமையானதும், எழில் மிகுந்ததுமான இந்தத் திருத்தலம், முதல் யுகமான கிருத யுகத்தில் அமைந்ததாக அறியப்படுகிறது. காரணம், முதல் அவதாரமான 'மச்சாவதாரம்’ எடுத்து, கடலுக்குள் பதுங்கி இருந்த சோமுகன் என்ற அசுரனை வென்று, நான்கு வேதங்களையும் மீட்டு நான்முகனிடம் அளித்ததோடு, அசுரனின் வசமாயிருந்த தேவலோகத்தை மீண்டும் தேவேந்திரனிடம் ஒப்படைத்துவிட்டு, இளைப்பாறுவதற்காகப் பெருமாள் சயனித்த திருத்தலமே இந்தத் திருவரங்கம் என்பதால், இது ஆதி திருவரங்கம் என அழைக்கப்படுகிறது.